
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMOSIOS PATALPOS, ESANČIOS ŠAKIUOSE,

 BAŽNYČIOS G. 37, NUOMOS

2009 m. gegužės 28 d. Nr.T-212
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 14 str. 6 d., savivaldybės tarybos 2003 m. vasario 20 d. sprendimu Nr.26 „Dėl savivaldybės ilgalaikio materialiojo turto nuomos“ ir atsižvelgdama į individualios įmonės Georgijaus Lopatčenko dermatovenerologinio kabineto savininko 2009 m. gegužės 27 d. prašymą, nusprendžia:


1. Išnuomoti ne konkurso būdu 5 metams individualiai įmonei Georgijaus Lopatčenko dermatovenerologiniam kabinetui 18,97 kv. m. ploto negyvenamąją patalpą, esančią Šakiuose, Bažnyčios g. 37 (Nekilnojamojo turto objekto kadastro ir registro byloje Nr.84/217 unikalus pastato  Nr. 8490-0000-1104, pastatas pažymėtas šifru – 19D5/p, patalpos indeksas – 1-165), privačiai gydytojo veiklai.


2. Pavesti savivaldybės administracijos direktoriui nustatyti patalpų, nurodytų sprendimo 1 punkte, nuomos mokestį vadovaujantis Lietuvos Respublikos aplinkos ministro ir finansų ministro 2007 m. birželio 7 d. įsakymu Nr.D1-322/1K-206 (Žin., 2007, Nr.65-2541) patvirtintomis Nuompinigių už valstybės materialiojo turto nuomą skaičiavimo taisyklėmis ir įgalioti pasirašyti su individualios įmonės Georgijaus Lopatčenko dermatovenerologinio kabineto savininku nuomos sutartį bei patalpų perdavimo-priėmimo aktą.

